126.

Euroopan tietosuojavaltuutettu suosittaa seuraavaa: — tehdään Eurojust-ehdotuksessa selvä ero operatiivisten tietojen (tapauksiin liittyvät tiedot) hallinnollisten tietojen (muut kuin tapauksiin liittyvät tiedot) välillä ja laaditaan Eurojust-ehdotuksen 27 artiklan 5 kohta uudelleen näiden määritelmien mukaisesti — määritellään Eurojust-ehdotuksessa ja Euroopan syyttäjänvirastoa koskevassa ehdotuksessa seuraavat termit: toimivaltaiset viranomaiset, unionin elimet, kolmannet maat, kansainväliset järjestöt, yksityiset osapuolet ja yksityishenkilöt — määritetään Euroopan syyttäjänviraston toimivalta selkeästi ja täsmällisesti — selvennetään, voidaanko henkilötietoja käsitellä asianhallintajärjestelmän ulkopuolisissa asiakirjoissa — korvataan Euroopan syyttäjänvirastoa koskevan ehdotuksen 22 artiklan 6 kohdassa käytetty sanamuoto ”tiettyyn asiaan liittyviä henkilötietoja” sanamuodolla ”operatiivisia henkilötietoja”, jotta säilytetään johdonmukaisuus Euroopan syyttäjänvirastoa koskevan ehdotuksen 2 artiklan e kohdassa säädetyn määritelmän kanssa — selvennetään Eurojust-ehdotuksessa ja Euroopan syyttäjänvirastoa koskevassa ehdotuksessa henkilötietojen käsittelyn tarkoitusta rekisterin ja tilapäisten tietokantojen yhteydessä sekä tarvittaessa operatiivisia tietoja, mukaan lukien henkilötietoja, sisältävien muiden asiakirjojen yhteydessä — poistetaan Eurojust-ehdotuksen 24 artiklan 2 kohdan c alakohdasta ja Euroopan syyttäjänvirastoa koskevan ehdotuksen 22 artiklan 2 kohdan c alakohdasta maininta, että asianhallintajärjestelmä helpottaa henkilötietojen käsittelyn lainmukaisuuden valvontaa ja tietosuojasääntöjen noudattamisen valvontaa, ja mainitaan tämä erillisessä kohdassa — selitetään, miksi ”tulli- ja verotunnisteet” sisällytetään henkilötietoluokkiin, tai poistetaan ne liitteestä 2 — lisätään Euroopan syyttäjänvirastoa koskevan ehdotuksen 37 artiklan 3 kohtaan, että tietosuojavaltuutetulle on ilmoitettava erityisolosuhteista, joilla kyseisten henkilötietojen käsittelyn välttämättömyyttä perustellaan, sekä säädetään Eurojust-ehdotuksen 27 artiklan 3 kohdassa ja Euroopan syyttäjänvirastoa koskevan ehdotuksen 37 artiklan 3 kohdassa, että perustelu on dokumentoitava asianmukaisesti — lisätään alle 18-vuotiaat henkilöt Eurojust-ehdotuksen 27 artiklan 3 kohdan ja 27 artiklan 4 kohdan viimeiseen lauseeseen sekä Euroopan syyttäjänvirastoa koskevan ehdotuksen 37 artiklan 4 kohdan viimeiseen lauseeseen — poistetaan Eurojust-ehdotuksesta 28 artiklan 4 kohta ja Euroopan syyttäjänvirastoa koskevasta ehdotuksesta 38 artiklan 4 kohta, koska tarkistamisvelvoite mainitaan jo toisessa kohdassa ja koska tarkistamisen olisi oltava rekisterinpitäjän (eli Eurojustin tai Euroopan syyttäjänviranomaisen) tehtävä eikä Euroopan tietosuojavaltuutetun tehtävä — sisällytetään Eurojust-ehdotuksen 28 artiklaan ja Euroopan syyttäjänvirastoa koskevan ehdotuksen 38 artiklaan kohta, jossa säädetään, että tietojen säilyttämistä jatketaan kun — se on välttämätöntä suojelua tarvitsevan rekisteröidyn etujen suojaamiseksi — rekisteröity kiistää tietojen paikkansapitävyyden, jolloin tietojen säilyttämistä jatketaan ajaksi, jonka kuluessa rekisterinpitäjä voi varmistaa niiden paikkansapitävyyden — henkilötietoja on säilytettävä todistelua varten — rekisteröity vastustaa tietojen poistamista ja vaatii sen sijaan niiden käytön rajoittamista — lisätään Eurojust-ehdotukseen erityinen säännös, jossa luetellaan kaikki Eurojustin käsittelemien tietojen lähteet — muutetaan Eurojust-ehdotuksen 31 artiklaa sen varmistamiseksi, että kollegio nimittää tietosuojavastaavan — korvataan Eurojust-ehdotuksen 31 artiklan 2 kohdassa ja Euroopan syyttäjänvirastoa koskevan ehdotuksen 41 artiklan 2 kohdassa sanamuoto ”asetuksen (EY) N:o 45/2001 24 artiklassa asetettuja velvollisuuksia täyttäessään” sanamuodolla ”asetuksen (EY) N:o 45/2001 24 artiklassa asetettujen velvollisuuksien lisäksi” — säädetään Eurojust-ehdotuksen 31 artiklan 3 kohdassa ja Euroopan syyttäjänvirastoa koskevan ehdotuksen 41 artiklan 3 kohdassa, että tietosuojavastaavan henkilöstöllä on pääsy kaikkiin Eurojustin käsittelemiin henkilötietoihin ja kaikkiin Eurojustin tiloihin tehtäviään suorittaessaan, ja lisätään, että pääsyn on oltava mahdollista milloin tahansa ilman edeltävää pyyntöä — lisätään Eurojust-ehdotuksen 31 artiklaan ja Euroopan syyttäjänvirastoa koskevan ehdotuksen 41 artiklaan, että on pidettävä kirjaa tapauksista, jotka liittyvät Eurojustin käsittelemiin sekä operatiivisiin että hallinnollisiin henkilötietoihin — poistetaan Eurojust-ehdotuksesta 32 artiklan 4 kohta ja Euroopan syyttäjänvirastoa koskevan ehdotuksen 42 artiklan 4 kohta, sillä nämä säännökset sisältyvät jo Eurojustiin ja Euroopan syyttäjänvirastoon sovellettavan asetuksen (EY) N:o 45/2001 20 artiklaan — poistetaan Eurojust-ehdotuksen 32 artiklan 6 kohdan toinen lause, jossa mainitaan määräaika, koska se on päällekkäinen ehdotuksen 32 artiklan 2 kohdan kanssa — poistetaan Eurojust-ehdotuksen 32 artiklan 7 kohta ja Euroopan syyttäjänvirastoa koskevan ehdotuksen 42 artiklan 4 kohta, koska ne ovat päällekkäisiä asetuksen (EY) N:o 45/2001 kanssa — muutetaan Eurojust-ehdotuksen 33 artiklan ja Euroopan syyttäjänvirastoa koskevan ehdotuksen 43 artiklan otsikkoa seuraavasti: ”Oikeutta henkilötietojen oikaisemiseen, poistamiseen ja käsittelyn rajoittamiseen koskevat menettelyt” — säädetään Eurojust-ehdotuksen 33 artiklassa EU:n elinten tarjoamien tietojen oikaisemista, poistamista tai käsittelyn rajoittamista koskevista säännöistä — korvataan Eurojust-ehdotuksen 34 artiklan 1 kohdan ja Euroopan syyttäjänvirastoa koskevan ehdotuksen 44 artiklan 1 kohdan nykyinen sanamuoto seuraavasti: ”Eurojust käsittelee henkilötietoja siten, että niiden lähde voidaan aina vahvistaa” — Eurojust-ehdotuksen 34 artiklan 3 kohdan ja Euroopan syyttäjänvirastoa koskevan ehdotuksen 44 artiklan 2 kohdan kaksi virkettä erotetaan kahteen kappaleeseen, koska ne käsittelevät eri aihetta — selvennetään vastuita muuttamalla Eurojust-ehdotuksen 34 artiklan 3 kohdan ja Euroopan syyttäjänvirastoa koskevan ehdotuksen 44 artiklan 3 kohdan ensimmäistä lausetta — laaditaan uudelleen Eurojust-ehdotuksen 36 artiklan 1 kohdan ja Euroopan syyttäjänvirastoa koskevan ehdotuksen 46 artiklan 1 kohdan viimeinen virke, jotta varmistetaan, että Euroopan tietosuojavaltuutettu ottaa toimivaltaisten kansallisten valvontaviranomaisten lausunnon mahdollisimman tarkasti huomioon — lisätään sanojen ”kansainvälisiin järjestöihin” ja ”kansainväliseen rikospoliisijärjestöön (Interpol)” väliin sanat ”mukaan lukien” Eurojust-ehdotuksen 38 artiklan 1 kohdan lopussa, ja korvataan sanat ”kansainvälisten järjestöjen tai Interpolin” sanoilla ”kansainvälisten järjestöjen, mukaan lukien Interpolin” Eurojust-ehdotuksen 40 artiklan 1 kohdassa ja 45 artiklan 2 kohdassa — poistetaan Eurojustin mahdollisuus olettaa jäsenvaltion suostumus annetuksi poistamalla Eurojust-ehdotuksen 38 artiklan 4 kohdan a alakohta ja lisäämällä Eurojust-ehdotuksen 38 artiklan 4 kohdan toiseen lauseeseen, että suostumus on annettava ”ennen tietojen siirtämistä” — lisätään Eurojust-ehdotuksen 38 artiklaan kohta, jossa edellytetään, että tietoja saa toimittaa ainoastaan, jos vastaanottaja sitoutuu siihen, että tietoja käytetään ainoastaan niihin tarkoituksiin, joita varten ne toimitettiin — lisätään Eurojust-ehdotuksen 38 artiklaan kohta, jossa vaaditaan, että Eurojust pitää tarkasti kirjaa henkilötietojen siirroista sekä näiden siirtojen perusteluista Eurojust-ehdotuksen 31 artiklan 2 kohdan a alakohdan mukaisesti. Sama suositus koskee Euroopan syyttäjänvirastoa koskevan ehdotuksen 56 artiklaa — selvennetään Eurojust-ehdotuksen V luvun II jakson ja Euroopan syyttäjänvirastoa koskevan ehdotuksen VIII luvun II jakson otsikkoa (”Suhteet yhteistyökumppaneihin”) — täsmennetään Eurojust-ehdotuksen 40 artiklan 5 kohdassa, että Eurojust voi jakaa tiedot noudattaen Eurojustille toimittaneen jäsenvaltion, unionin elimen, kolmannen maan tai kansainvälisen järjestön tekemää päätöstä — lisätään ehdotuksiin johdanto-osan kappale, jossa perustellaan tarvetta automaattiseen ja järjestelmälliseen tietojenvaihtoon Eurojustin ja Euroopan syyttäjänviraston välillä — siirretään 42 artiklan 1 kohta 39 artiklaan, jossa säädetään yhteistyöstä Euroopan oikeudellisen verkoston ja rikosoikeudelliseen yhteistyöhön osallistuvien muiden Euroopan unionin verkostojen kanssa — poistetaan Eurojust-ehdotuksen 43 artiklasta viittaus 38 artiklan 1 kohtaan ja sen sijaan luetellaan ne yhteisöt, joiden kanssa Eurojust voi sopia käytännön yhteistyöjärjestelyistä (kolmannet maat ja kansainväliset järjestöt) — täsmennetään Eurojust-ehdotuksen 43 artiklassa, ettei tämä artikla rajoita Eurojust-ehdotuksen IV jaksossa säädettyjen henkilötietojen siirtämistä kolmansille maille ja kansainvälisille järjestöille koskevien ehtojen soveltamista — lisätään Eurojust-ehdotuksen 44 artiklaan, että tätä artiklaa sovelletaan rajoittamatta 40–42 artiklan soveltamista — sisällytetään Eurojust-ehdotuksen 44 artiklaan ja Euroopan syyttäjänvirastoa koskevan ehdotuksen 61 artiklaan, että Eurojust / Euroopan syyttäjänvirasto on velvollinen julkaisemaan verkkosivuillaan säännöllisesti päivitettävän luettelon niistä EU:n toimielimistä ja elimistä, joiden kanssa se jakaa tietoja — poistetaan Eurojust-ehdotuksen 45 artiklasta ja Euroopan syyttäjänvirastoa koskevan ehdotuksen 61 artiklasta viittaus direktiiviin 95/46/EY ja sisällytetään ehdotuksiin perusteet ja menettelyt, joita komission on noudatettava tehdessään tietosuojan tason riittävyyttä koskevan päätöksen — lisätään Eurojust-ehdotuksen 45 artiklan 1 kohdan loppuun ja Euroopan syyttäjänvirastoa koskevan ehdotuksen 61 artiklan 1 kohdan loppuun, että Euroopan tietosuojavaltuutettua on kuultava hyvissä ajoin kaikkia EU:n ja kolmannen maan tai kansainvälisen järjestön välisiä kansainvälisiä sopimuksia koskevien neuvottelujen aikana ja erityisesti ennen neuvotteluvaltuutuksen antamista sekä ennen sopimuksen viimeistelyä — lisätään Eurojust-ehdotuksen 45 artiklan 1 kohtaan ja Euroopan syyttäjänvirastoa koskevan ehdotuksen 61 artiklan 1 kohtaan siirtymälauseke, joka liittyy voimassa oleviin Eurojustin henkilötietojen siirtoa koskeviin yhteistyösopimuksiin ja jossa säädetään näiden sopimusten uudelleenarvioinnista viimeistään kahden vuoden kuluttua Eurojust-ehdotuksen voimaantulosta, jotta varmistetaan, että nämä sopimukset ovat Eurojust-ehdotuksen vaatimusten mukaisia — lisätään Eurojust-ehdotuksen 45 artiklan 1 kohtaan ja Euroopan syyttäjänvirastoa koskevan ehdotuksen 61 artiklan 1 kohtaan Eurojustin ja Euroopan syyttäjänviraston velvoite julkaista verkkosivuillaan säännöllisesti päivitettävä luettelo kolmansien maiden ja kansainvälisten järjestöjen kanssa tekemistään kansainvälisistä sopimuksista — lisätään erityisesti Eurojust-ehdotuksen 45 artiklan 2 kohtaan ja Euroopan syyttäjänvirastoa koskevan ehdotuksen 61 artiklan 2 kohtaan, että poikkeuksia sovelletaan satunnaisiin siirtoihin eikä usein tapahtuviin, valtaviin tai rakenteellisiin siirtoihin (tiedonsiirtojen sarjoihin) — poistetaan Eurojust-ehdotuksen 45 artiklan 2 kohdan a alakohta ja Euroopan syyttäjänvirastoa koskevan ehdotuksen 61 artiklan 2 kohdan a alakohta ja korvataan ne vastaavasti Eurojust-ehdotuksen 45 artiklan 2 kohdan c alakohdalla ja Euroopan syyttäjänvirastoa koskevan ehdotuksen 61 artiklan 2 kohdan c kohdalla ensimmäisenä poikkeuksena — muutetaan Eurojust-ehdotuksen 45 artiklan 3 kohtaa ja Euroopan syyttäjänvirastoa koskevan ehdotuksen 61 artiklan 3 kohtaa — säädetään Eurojust-ehdotuksen 45 artiklassa ja Euroopan syyttäjänvirastoa koskevan ehdotuksen 61 artiklassa, että kaikki poikkeuksiin perustuvat siirrot on erityisesti dokumentoitava.